2. Ing dina Rêbo tanggal kaping 15 Besar taun, Ehe, 1828, utawa kaping 26 April 1899, dhaubing pangantèn, iku wiwit jam: 6 sore, sajrone palataran Kamandhungan - Sakiwa têngêne sitinggil sarta pagêlaran. Sajrone kagungan dalèm alun-alun lor, ora kalilan wong anglakokake jaran, kareta, bèndi, garobag sapêpadhane, kênane yèn wus rampung lakune pangantèn dalah kang ngiringake, anjaba kang padha nyôngga gawe dhaubing pangantèn. Mangkono manèh wiwit ing galadhah mangalor tumêka ngarêp paresidhenan, paresidhenan tumêka ing warung Pêlêm, mangalor tumêka ngarêp kapatihan, sajrone pangantèn dalah kang angiringake lumaku, ora kalilan wong anglakokake jaran, kareta, bèndi, garobag sapêpadhane, anjaba kang padha nyôngga gawe dhaubing pangantèn, sanajan mung nugêl